La repùblega ła ze na forma de goerno de un Stato, apartegnente a łe forme de democrasia raprezentativa e aristocrasia, andove ła sovranità ła ze ezersitada dal pòpoło drio łe forme stabiłie dal sistema pułìtego che, inte i sistemi republegani moderni, ła połe prevédar ła aplegasion de na costitusion scrivesta o un sistema costitusionałe orałe. Drio ła definision zenerałe, ła repùblega ła ze ła forma de goerno andove i incarghi pùbleghi i vien de sòłito insegnai co magnere difarenti da ła trasmision ereditària . Sta cuà ła vien contraponesta a łe forme de asołutismo monàrchego, a ła monarchia costitusionałe e zeneralmente a tute chełe de Stato asoluo, łe cuałe łe prevede ła figura del sovran cofà cao de Stato.